laion/Wikipedia-Exotic huggingface dataset:
Piima madonna

„Piima madonna“ (itaalia keeles „Madonna del Latte“) on itaalia kunstniku Andrea del Verrocchio (umbes 1435–1488) teos. Maalist sai inspiratsiooni Sandro Botticelli, kelle samaaineline teos, „Maarja koos lapse ja kahe ingliga“ (itaalia keeles „Madonna col Bambino e due angeli“), valmis umbes samal ajal. "The Virgin and Child with Two Angels". nationalgallery.org.uk (inglise). Rahvusgalerii. Vaadatud 18.10.2019. Sõna ‘latte’ (m) tähendus itaalia keeles on: "piim". Teos ja selle kirjeldus Rahvusgalerii ametlikul veebisaidil
Vahukreem

Vahukreem ehk mousse (prantsuse keeles mousse 'vaht') on vahukoorel või vahustatud munavalgel põhinev pehme toit, millele vahustamisel tekkinud õhumullid annavad pehme, õrna ja maheda tekstuuri. Valdavalt valmistatakse magusaid vahukreeme magustoiduks, kuid vahukreem võib olla ka soolane. Sageli maitsestatakse vahukreemi šokolaadi, kohvi, karamelli, puuviljapüree, maitsetaimede või vürtsidega nagu piparmünt ja vanill. Magusaid vahukreeme kasutatakse ka kookides. Soolast vahukreemi võidakse maitsestada näiteks liha, kala, vähiliha, hanemaksapasteedi, juustu või aedviljadega. Vahukreem pärineb Prantsuse köögist, kus seda on kirjeldatud juba 1768. aastal. EKI keelevakk mousse, "Võõrsõnade leksikon"
Postprotsessuaalne arheoloogia

Postprotsessuaalne arheoloogia on arheoloogia suund, mis loodi protsessuaalse arheoloogia kriitikana ja arendati edasi tõlgendava(te)ks arheoloogia(te)ks. Postprotsessuaalne arheoloogia tugineb hermeneutilisele metodoloogiale ja postmodernistlikele teooriatele teadmiste ja tegelikkuse relatiivsusest ning nende sõltuvusest kontekstist. Postprotsessuaalse arheoloogia liikumine sai alguse 1970. aastate alguses ja 1980. aastate lõpus selliste arheoloogide poolt nagu Ian Hodder, Christopher Tilley, Daniel Miller ja Peter Ucko. Postprotsessuaalse arheoloogia tunnused on järgmised: Esiplaanil on interpreteerija (tõlgendaja) isik ja töö. Tõlgendus on tegevus, mis nõuab, et tõlgendaja ei peidaks end niivõrd mujal kehtestatud reeglite ja protseduuride taha, kuivõrd võtaks enesele vastutuse nende mõju ja tõlgenduse eest. Arheoloogiat käsitletakse siinjuures kui olevikus toimuvat tegevust, milles mineviku materiaalsete jäänuste põhjal valmistatakse mitmesuguseid asju (teadmised, jutud, raamatud, aruanded jne). Arheoloogilist uurimistööd iseloomustab nendele asjadele tähenduse otsimine. Arheoloogiaalane töötamine, tegemine, toimimine, valmistamine on kõik tõlgendavad tegevused. Tõlgendav tegevus, nagu arheoloogia, on lõputu protsess, kus puudub lõplik ja kindel tulemus mineviku kohta sellisena, nagu ta tõepoolest oli. Ühiskonnanähtuste tõlgendused ei sisalda niivõrd põhjuslikke seletusi (nt "see juhtus sellepärast, et... "), kuivõrd püüavad mõista asju ja nähtusi, mis pole kunagi kindlad. Tõlgendus on seega paljutahuline: võimalikud on ühe ja sama nähtuse erinevad tõlgendused; Seetõttu võib eeldada ka erinevate eesmärkide, vajaduste ja soovide rahuldamisele suunatud arheoloogiliste tõlgenduste paljusust; Arheoloogiline tõlgendus on seega loominguline, kuid mitte kriitikavaba vastus erinevate inimrühmade huvidele, vajadustele ja soovidele mineviku kohta Arheoloogia terminibaas, postprotsessuaalne arheoloogia(Marge Konsa (2015) Valter Lang (2003). "Teooria areng arheoloogias" (PDF). Vaadatud 18.10.2019.
KJ Apa

Keneti James Fitzgerald Apa (tuntud kui KJ Apa; sündinud 17. juunil 1997) on Uus-Meremaa näitleja. 2017. aastast kehastab ta Archie Andrewsi CW sarjas "Riverdale". KJ Apa on kehastanud ka noort Ethan Montgomeryt filmis "Koera elu mõte".
Michael Gross

Michael Gross (saksa keeles Michael Groß; sündinud 17. juunil 1964 Frankfurdis) on endine tippujuja Saksamaalt. Ta on 201 sentimeetrit pikk ja sai hüüdnime "The Albatross" oma eriti pikkade käte eest, kätesiruulatus oli tal 2,13 meetrit (võrdluseks Gerd Kanteri käte siruulatus on 2,07 meetrit). Lääne-Saksamaad esindades võistelnud Gross võitis lisaks kahele maailmameistritiitlile 1982. aastal, kahele 1986. aastal ja ühele 1991. aastal, kolm olümpiakulda, kaks 1984. aastal ja ühe 1988. aastal vabaujumise ja liblikujumise distantsidel. Gross sündis Saksamaal Maini-äärses Frankfurdis. Ta oli arvatavasti maailma parim ujuja liblikujumises aastatel 1981–1988. Sel perioodil püstitas ta neli maailmarekordit, tuli kaks korda maailmameistriks, neli korda Euroopa meistriks ning võitis kaks olümpiakulda. 1984. aasta suveolümpiamängudel Los Angelese oli Gross üks mängude suurepäraseid sportlasi. Gross võitis kergelt kulla 200 meetri vabaujumises uue maailmarekordiga 1.47,44, domineerides kogu distantsi. 100 meetri liblikas pidi Grossi rohkem pingutama, et võita pealtvaatajate lemmikut ameeriklast Pablo Moralest. Ka 100 m liblikas sündis uus maailmarekord ajaga 53,08. 200 meetri liblikas pidi aga Gross suhteliselt tundmatule austraallasele Jon Siebenile alla vanduma ja leppima hõbemedaliga. Sieben ületas finišis ka Grossi maailmarekordi 0,01 sekundiga. Meeste 4 × 200 meetri vabaujumise teateujumine kujunes mängude üheks sündmuseks, kus Gross asus viimases vahetuses teatevõistlust juhtinud Ameerika meeskonna vastu. Hoolimata asjaolust, et Gross ujus võistluste ajaloos kiireima teatevõistluse etapi, sai Ameerika meeskond napi võidu, saades tiitli "Grossbusters". 1988. aasta olümpiamängudel Seoulis võitis ta kulla 200 m liblikas ja pronks 4 × 200 m vabaujumises. Gross võitis maailmameistrivõistlustel kokku kolmteist medalit (sealhulgas viis kulda), viisteist Euroopa meistrivõistlustel kuldmedalit ja valiti neli korda (1982, 1983, 1984 ja 1988) Saksamaa aasta sportlaseks. Elukutselisena ujumisest loobus ta 1991. aastal. Teda näidatakse Bud Greenspani filmis 16 päeva Au (16 Days of Glory), mis on 1984. aasta suveolümpiamängude dokumentaalfilm. Ameerika kuldmedalist ujuja John Naber märkis 1984. aastal ajakirjale Sports Illustrated, et kui Michael Gross oleks ameeriklane, oleks ta võitnud kuus või seitse medalit ja Gross oli parem kui Mark Spitz. Ajakiri Swimming World nimetas Grossi 1985. aastal aasta meesujujaks ja 1995. aastal paigutati ta rahvusvahelise ujumise kuulsuste halli (International Swimming Hall of Fame). Gross on õppinud Frankfurdi Goethe ülikoolis saksa keelt ja meediauuringuid, samuti politoloogiat ning tal on filoloogia doktorikraad. Ta abiellus 1995. aastal ja tal on tütar (sünd 1996) ja poeg (sünd 1998). Michael Grossi ametlik koduleht Michael Grossi ettevõtte veebisait Michael Gross International Swimming Hall of Fame'i kodulehel Michael Gross Internet Movie Database kodulehel
Sinep

Sinep (ka lauasinep) on pastataoline teravamaitseline maitseaine, mida saadakse mõnede sinepi või kapsasrohu perekonda kuuluvate taimede, eelkõige valge sinepi (Sinapis alba), sarepta sinepi (Brassica juncea) ja musta sinepi (Brassica nigra) seemnetest. Eestis on ajalooliselt olnud tuntud eelkõige kibedad sinepid, millele annavad maitse sarepta sinep (vene sinepi põhiline koostisosa) ja must sinep (veidi vähem kibe). Samas on maailmas levinud ja populaarsed ka mitmesugused mahedad ja magusad sinepid. Traditsiooniliselt tarvitatakse sinepit Eestis rasvaste lihatoitude, nagu süldi ja seaprae kõrvale. Slaavi maades kasutatakse sinepit aga ka näiteks hernesupi kõrval. Eesti vanim sinepimark on Põltsamaa sinep, mida valmistatakse juba 1960. aastatest. Nüüdseks on selle tootja Põltsamaa Felix. Urmas Kokassaar. Sinep kui tulekahju keelel: Õigesti valitud sinep muudab maitsva toidu lausa hõrgutiseks EPL, 2. jaanuar 2001 Kaire Kenk. Eestlased eelistavad kanget sinepit Õhtuleht/Toidutare, 12. aprill 2004
Mangi keel

Mangi keel on austroaasia keelte moni-khmeeri keelkonda kuuluv keel, mida kõnelevad mangid Hiina lõunaosas Yunnani provintsis Honghe Hani-Jii autonoomne ringkonnas ja Vietnamis Lai Châu provintsis. Kõnelejate arv on umbes 4200. https://www.eki.ee/knab/lgv/aak2.htm https://www.ethnologue.com/language/zng https://glottolog.org/resource/languoid/id/mang1378 http://www.endangeredlanguages.com/lang/1236
Jolene Marie Rotinsulu

Jolene Marie Cholock-Rotinsulu (sündinud 15. mail 1996 California Santa Anas) on Indoneesia-Ameerika Ühendriikide näitleja ja laulja. 2016. aastal hakkas ta mängima telesarjas "I AM HOPE". 2012 – "Neng Neng Nong Neng (Ku Ingin Terus Lama Pacaran Disini)" 2013 – "Selamat Malam Kekasihku" 2013 – "Kelelawar" 2013 – "Sudahlah Aku Pergi" 2013 – "Asa Pasti" "I AM HOPE" (2016) "Realize" (2013) Jolene Marie Rotinsulu andmekogus IMDb (inglise)
Świdnik

Świdnik on linn Poolas Lublini vojevoodkonnas, Świdniki maakonna halduskeskus. Świdnik asub Lublini kesklinnast umbes 10 km idakagus. Świdnik sai linnaõigused 1954. aastal, maakonnakeskus on alates 1999. aastast. Świdnikis asub kopterite ja väikelennukite tehas PZL-Świdnik. Osaliselt asub Świdniki territooriumil Lublini lennujaam. https://bdl.stat.gov.pl/api/v1/data/localities/by-unit/060611117011-0957146?var-id=1639616&format=jsonapi, vaadatud 4.10.2022. Świdnik Encykloipedia PWN
STS-34

STS-34 oli NASA Space Shuttle'i programmi missioon, mille sooritas kosmosesüstik Atlantis. See oli programmi 31. missioon ja kosmosesüstik Atlantise viies missioon. Missioon startis 18. oktoobril 1989 ja maandus 23. oktoobril. Missiooni ajal sooritati teaduslikke katseid ja paigutati orbiidile Jupiteri uurima suundunud Galileo. "STS-34". NASA. Vaadatud 19. oktoober 2019.
Vareslaid (Väinameri)

Vareslaid on 27,9 hektari suurune saar (laid) Hiiu maakonnas Hiiumaa vallas Salinõmme küla alal Hiiumaast kagus Väinameres. Saar kuulub Hiiumaa laidude maastikukaitseala Laidude sihtkaitsevööndisse. Saart on esmamainitud 1770 kui Wasari. Pastor August Wilhelm Hupel nimetas 1782 saart Warreslaid ja krahv Ludwig August Mellin 1798 "Liivimaa atlases" Warres Laid. Laid on nime saanud ilmselt kunagise vareste rohkuse järgi. Saar asub Hanikatsi ja Kõrgelaiu vahel, 1,5 kilomeetrit Hanikatsist kagus. Vareslaiust loodes asub Varesrahu. Suhteliselt madal meri, mis saart ümbritseb, on savika põhjaga. Peaaegu kogu saare ulatuses kasvab mere ääres tihedalt pilliroog. Sellele järgneb enamasti laiu keskosa pool kõrvenõgeste ja ohakate vöönd. Vareslaiu keskosa katab tihe haavik. Sagedane taimeliik on soolikarohi. Lindudest on palju kalakajakaid. Vareslaid Eesti looduse infosüsteemis, vaadatud 22. augustil 2019. Marja Kallasmaa: "Hiiumaa kohanimed". Eesti Keele Sihtasutus. Tallinn 2010.
Meelva (Räpina)

Meelva (võru keeles Miilva) on küla Põlva maakonnas Räpina vallas. Küla on esimest korda mainitud 1582. aastal (Melwa). Küla piiresse jääb Meelva järv ning osa Meelva rabast ja sellega seotud Meelva maastikukaitsealast. Meelva järve lähedal asub luuletaja Hando Runneli isakodu. Maa-amet, vaadatud 21.11.2020. Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 9.06.2014. Jaan Kappo. Põlva rajoon. Siin- ja sealpool maanteed. Tallinn: Eesti Raamat, 1989, lk. 124
Om (silp)

Om (sanskriti keeles ॐ oṃ), ka aum (sanskriti keeles auṃ) on india õpetustes püha silp, mantra. Esineb ka pikemate mantrate osana. Hinduismis peetakse mantrat om suurimaks kõikidest mantratest ja kõikide mantrate seemneks (sanskriti keeles bīja), mis sisaldab kõige algust ja lõppu. Om esineb esimest korda upanišadides. India keeleteaduse järgi on häälik o diftong ja koosneb kahest häälikust a ja u, seega koosneb kogu silp om tegelikult kolmest häälikust a-u-m, mis tähistavad paljusid olulisi triaade, nagu maa, õhuruum ja taevas; Brahma, Višnu ja Šiva; "Rigveeda", "Jadžurveeda" ja "Saamaveeda". Käesolevas artiklis on kasutatud "Ida mõtteloo leksikoni" materjale.
Rootsi merevägi

Rootsi merevägi (rootsi keeles: Svenska marinen), ka Rootsi kuninglik merevägi, on Rootsi kaitseväe väeliik, mis täidab mereväe ülesandeid. Rootsi merevägi asutati ametlikult 7. juunil 1522. Rootsi merevägi on osalenud meresõjalise jõuna umbes 20 sõjas. Neist pikimad on olnud Poola-Rootsi sõda 1600–1629 ja Põhjasõda 1700-1721. Viimane sõjana käsitletav konflikt, kus merevägi osales, oli 1814. aastal toimunud Rootsi-Norra sõjakäik. Rootsi mereväel oli intsidente ka külma sõja ajal. 2016. aasta seisuga oli Rootsi mereväes 2100 teenistujat. 1. allveelaevade brigaad (flotill) 3. meresõjalaevade brigaad 31. korvetidivisjon 33. miinitõrjedivisjon 34. toetusdivisjon 4. meresõjalaevade brigaad 41. korvetidivisjon 42. miinitõrjedivisjon 43. toetusdivisjon 1. amfiibrügement 2. amfiibpataljon (Victoria) 28. kodukaitse pataljon (Roslag) 29. kodukaitse pataljon (Södertörn) 17. amfiib-patrullkaatrite kompanii 132. mereväe julgestuskompanii Meresõjakool Karlskrona mereväebaas Muskö mereväebaas Göteborgi mereväebaas Lahinguotstarbelised laevad (9 + 147) Visby-klassi korvett – 5 Göteborg-klassi korvett – 2 (+ 2 reservis) Stockholm-klassi korvett-raketikaater – 2 CB90 klassi lahingukaater – 147 Allveelaevad (5) Gotland-klassi allveelaev – 3 Södermanland-klassi allveelaev – 2 Lahingutoetuslaevad (10) Koster-klassi miiniotsija – 5 Styrsö-klassi miiniotsija – 4 Luurelaev HMS Orion Patrull-laevad (15) Mitmeotstarbeline patrull-laev HMS Carlskrona Tapper-klassi patrullkaater – 11 Griffon 2000TD – klassi patrull-laev (õhkpadjal) – 3 Abilaevad (31) Allveelaevade päästelaev HMS Belos Tuukri- ja päästelaev HMS Furusund Toetuslaev HMS Trossö (laev) Damen ASD3010 puksiir – 2 600-klassi transpordilaev – 16 Transpordilaev HMS Loke Transpordilaev HMS Nåttarö Altair-klassi õppelaev – 5 Torpeedoretriiver HMS Pelikanen Õppepurjelaev HMS Gladan Õppepurjelaev HMS Falken Laeva lühend on kas HMS – Hans/Hennes Majestäts Skepp või HSwMS – His Swedish Majesty’s Ship. Soome merevägi Balti laevastik Poola merevägi Saksa merevägi Eesti merevägi Koduleht inglise keeles
Alvine Konno

Alvine Konno (sünninimi Alvine Leesment; 30. märts 1901 – 18. märts 1994) oli Eesti NSV partei- ja riigitegelane. Ta sündis Jaroslavli oblastis, kuhu tema vanemad Juhan ja Kadri Leesment kolisid enne Oktoobrirevolutsiooni, tuli Eestisse pärast Teist maailmasõda. Aastatel 1945–1949 oli ta EK(b)P Keskkomitee põllumajandusosakonna instruktor, 1949–1950 EK(b)P Harjumaa komitee sekretär, 1950–1952 EKP Kose rajoonikomitee I sekretär, 1952 EKP Tallinna oblastikomitee sekretär, 1952–1953 EKP Keskkomitee naistöö osakonna juhataja. Aastatel 1953–1957 oli ta EKP Rapla Rajoonikomitee I sekretär. Aastatel 1951–1955 oli ta Eesti NSV Ülemnõukogu III koosseisu saadik. Aastatel 1954–1958 oli ta NSV Liidu Ülemnõukogu IV koosseisu saadik. Ta on maetud Pärnamäe kalmistule. Olev Liivik. Eestimaa Kommunistliku Partei Keskkomitee aparaat 1945–1953. Magistritöö. Tartu Ülikool, 2005 Kalmistute register HAUDI Rahvusarhiivi fotode andmebaas FOTIS. Konno, Alviine Johani tütar – Eesti NSV Ülemnõukogu saadik, Kose rajoon (1951) Rahvusarhiivi fotode andmebaas FOTIS. NSV Liidu Ülemnõukogu saadikukandidaat Konno, Alvine – Eestimaa Kommunistliku Partei Rapla rajooni sekretär (1954)
Siegfried Haenicke

Siegfried Haenicke (8. september 1878 Konstanz – 19. veebruar 1946 Mühlberg) oli Saksamaa jalaväekindral. Teise maailmasõja eel, 1938. aastal kutsuti esimese maailmasõja veteran Siegfried Haenicke tagasi Wehrmachti teenistusse ning nimetati 8. augustil 1939 61. (Ida-Preisi) jalaväediviisi komandöriks. Osales Poola, Prantsusmaa ja Nõukogude Liidu vastastes sõjalistes kampaaniates Läänerindel ja Idarindel. Ta juhtis 1941. aasta septembris-oktoobris Saaremaa vallutamise ajal, samuti ka oktoobris 1941 Hiiumaa vallutamise ajal (Operatsioon Siegfried) 61. jalaväediviisi sõjategevust. 17. septembril 1941 vääristati Rüütliristiga. Aastal 1945 langes ta sõjavangi Nõukogude okupatsioonitsoonis. Sõjavangilaagris ta ka suri. Hanno Ojalo "Saaremaa Teises maailmasõjas: 1939-1945", Ammukaar 2019 (lk. 167).
Narodowa Demokracja

Endecja ehk Rahvusdemokraatia (Narodowa Demokracja, Endecja tuleneb lühendist ND) oli paremäärmuslik natsionalistlik liikumine Poolas 19. sajandi lõpust Teise maailmasõja lõpuni, osaliselt jätkas hiljem tegevust emigratsioonis. Asutati Roman Dmowski initsiatiivil. Dmowski toetas I Maailmasõja ajal Antanti (erinevalt Piłsudskist, kes pooldas Saksamaad). Endecja pooldas vähemusrahvuste õiguste piiramist ja poloniseerimist. Endecja oli esimesi parteisid kaasaja Euroopas, mis toetas juudivastaseid meetmeid ja diktatuuri. Samuti organiseeris endecja juudivastaseid pogromme. Endecja leer pidas Hitleri antisemiitlikku poliitikat Saksamaal Poola jaoks kasulikuks. Endecja oli opositsioonis Pilsudski sanacja režiimi vastu. Marking the Boundaries of the Faith: Catholic Modernism and the Radical Right in Early Twentieth Century Poland by Brian Porter Iván T. Berend Decades of Crisis: Central and Eastern Europe Before World War 2 University of California Press, Apr 1, 2001- p. 315 Murray Baumgarten, Peter Kenez, Bruce Allan Thompson Varieties of Antisemitism: History, Ideology, Discourse University of Delaware Press, Jun 30, 2009 p. 173
Stalowa Wola

Stalowa Wola (tõlkes 'terasest tahe') on linn Poolas Podkarpacie vojevoodkonnas, Stalowa Wola maakonna halduskeskus. Stalowa Wola asub Sani jõe ääres, Rzeszówist umbes 58 km põhja pool. Stalowa Wola asutati 1937. aastal Pławo küla maadele, linnaõigused sai 1945. aastal. 1973. aastal ühendati Stalowa Wolaga Rozwadówi linn. Linna suurim ettevõte on relvatehas Huta Stalowa Wola. Snina, Slovakkia Evergem, Belgia Jeongeup, Lõuna-Korea Stalowa Wola Encyklopedia PWN
FIFA 20

"FIFA 20" on jalgpalliteemaline simulatsiooni mäng, mis on osa Electronic Arts'i (EA) samanimelisest seeriast. Tegu on seeria 27. mänguga, FIFA 20 anti välja 27. septembril 2017 lisaks Microsoft Windowsile ka konsoolidele PlayStation 4, Xbox One ja Nintendo Switch. Tavaväljalaske (Regular Edition) kaanele pandi esmakordselt pilt Madridi Reali ääremängijast Eden Hazardist, eriväljalasete (Champions Edition ja Ultimate Edition) kaantel olid vastavalt Liverpooli kaitsja Virgil van Dijk ja endine Madridi Reali ning Torino Juventuse poolkaitsja Zinedine Zidane. Uue mänguviisina lisati mängu VOLTA Football', mis pakub mängijatele tavalise 11 vs 11 mängu kõrvale võimalust simuleerida vähemate mängijatega tänava- ja saalijalgpalli matše. VOLTA Football on kunagise EA FIFA Street seeria sisuline järg. "FIFA 20 - Soccer Video Game". EA.com. 20. september 2018. Vaadatud 19. juuni 2019. Sherr, Ian; Serrels, Mark (8. juuni 2019). "E3 2019: Star Wars Jedi: Fallen Order, Apex Legends, The Sims 4 and everything announced at EA Play". CNET. Vaadatud 31. juuli 2019. Dayus, Oscar (12. juuni 2019). "E3 2019: FIFA 20 Announced With Release Date, Volta Mode". GameSpot. Vaadatud 31. juuli 2019. Donovan, Imogen (29. juuli 2019). "FIFA 20 cover stars are Eden Hazard and Virgil Van Dijk". VideoGamer. Vaadatud 31. juuli 2019. Stanley, Jack (30. juuli 2019). "Zinedine Zidane to Cover 'FIFA 20 Ultimate Edition'". HYPEBEAST. Vaadatud 31. juuli 2019. Yin-Poole, Wesley (8. juuni 2019). "Confirmed: FIFA 20 has a FIFA Street mode called Volta Football". Eurogamer. Vaadatud 31. juuli 2019. Ametlik koduleht
Hauts-de-France

Hauts-de-France (hollandi Opper-Frankrijk 'Ülem-Prantsusmaa') on Prantsusmaa põhjapoolseim piirkond. See moodustati aastal 2014 Prantsusmaa piirkondade territoriaalse reformiga, kui liideti Nord-Pas-de-Calais' ja Picardie piirkond. Selle keskus on Lille. Uue piirkonna moodustamine jõustus 1. jaanuaril 2016 pärast piirkondlikke valimisi 2015. aasta detsembris. Conseil d'État kinnitas piirkonna nime Hauts-de-France 28. septembril 2016, see jõustus 30. septembril 2016. Oma 5 995 292 elanikuga ja rahvastiku tihedusega 189 in/km² (1. jaanuaril 2021) on see Prantsusmaal rahvaarvult 4. piirkond ja Prantsusmaa emamaal rahvastiku tiheduselt 2. lõunanaabri Île-de-France'i järel. Piirkonna pindala on rohkem kui 31 813 km². See külgneb kirdes Belgiaga (Flandria ja Valloonia), põhjas Põhjamerega, läänes La Manche'iga, samuti Prantsuse piirkondadga: idakagus Grand Esti, lõunas Île-de-France'i ja lääneedelas Normandia piirkonnaga. See on ühendatud Suurbritanniaga (Inglismaaga) Eurotunneli kaudu. Piirkonna ajutine nimi Nord-Pas-de-Calais-Picardie oli sidekriipsudega kohanimi, mis pandi tähestiku järjekorras kokku ühendatud Nord-Pas-de-Calais' ja Picardie piirkonna nimedest. Piirkonna nõukogu otsustas 14. märtsil 2016, aegsasti enne 1. juuli tähtaega kuulutada Hauts-de-France piirkonna alaliseks nimeks. Piirkonna ajutine nimi kõrvaldati käibelt 30. septembril 2016, kui jõustus piirkonna uus nimi Hauts-de-France. Hauts-de-France koosneb viiest departemangust: Aisne'i, Nordi, Oise'i, Pas-de-Calais' ja Somme'i departemang. Lille (227 560; piirkonna prefektuur; ümbruskonnas elab üle 1,5 miljoni elaniku) Amiens (133 448) Roubaix (94 713) Tourcoing (91 923) Dunkerque (90 995) Calais (72 589) Villeneuve-d'Ascq (62 308) Saint-Quentin (55 978) Beauvais (54 289) Valenciennes (42 691) Notre Dame de Laon, Prantsusmaa Lille Amiens Vaade Inglismaale Cap Gris-Nezilt, Prantsusmaalt Vimy lahing Vimy memoriaal Nord-Pas-de-Calais Picardie Hauts-de-France piirkonna nõukogu Piirkond (Prantsusmaa) Populations légales 2021
Osiek

Osiek on linn Poolas Święty Krzyżi vojevoodkonnas Staszówi maakonnas, Osieki valla halduskeskus. Osiek asub Kielcest umbes 65 km kagus. Osiekit on esmamainitud 1285. aastal, linnaõigused sai 1430. aastal. 1870. aastal kaotas Osiek linnaõigused, kuid sai need 1994. aastal tagasi. https://bdl.stat.gov.pl/api/v1/data/localities/by-unit/052615312044-0802202?var-id=1639616&format=jsonapi, vaadatud 6.10.2022. Osiek Encyklopedia PWN
Martin Tyler

Martin Parmar Tyler (sündinud 14. septembril 1945) on inglise jalgpallikommentaator ja jalgpalliklubi Woking FC abitreener. Ta on telekanalil Sky Sports töötanud peamiselt Premier League'i, UEFA Meistrite Liiga ning teiste turniiride otseülekannete kommentaatorina. Enne seda, 1970. ja 1980. aastatel, oli ta kommentaator ITV-s. Lisaks on ta lugenud alates 2006. aastast ilmunud FIFA-mängudele dublaaži. 2003. aastal valiti ta Inglismaa Jalgpalliliidu Premier League'i aastakümnendi kommentaatoriks. "COMMENTATOR OF THE DECADE – Martin Tyler". Premier League. Originaali arhiivikoopia seisuga 2. jaanuar 2007. Vaadatud 9. oktoober 2009.